**ELŐTERJESZTÉS**

Tiszavasvári Város Önkormányzata Képviselő-testületének

2024. augusztus 8-án

tartandó rendes ülésére

Az előterjesztés tárgya: **A** **Tiszavasvári I. számú felnőtt háziorvosi körzet ellátása érdekében megkötött egészségügyi szolgálati jogviszony létrehozásának utólagos elfogadásáról**

Iktatószám: TPH/2059-15/2024.

Melléklet: 2 db egészségügyi szolgálati munkaszerződés

A napirend előterjesztője: Szőke Zoltán alpolgármester

Az előterjesztést készítette: Köblösné Szilágyi Nikoletta köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. pont |
| Szociális és Humán Bizottság | SZMSZ 5. melléklet 1.10. pont |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. július 31.

**Köblösné Szilágyi Nikoletta**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Köblösné Szilágyi Nikoletta

**ELŐTERJESZTÉS**

* **a Képviselő-testülethez –**

**A Tiszavasvári I. számú felnőtt háziorvosi körzet ellátása érdekében megkötött egészségügyi szolgálati jogviszony létrehozásának utólagos elfogadásáról**

**Tisztelt Képviselő-testület!**

Tiszavasvári I. számú felnőtt háziorvosi körzet dr. Rojkó László egyéni vállalkozó háziorvos elhalálozása miatt 2022. július 4. napjától betöltetlenné vált.

Magyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontja szerint a **helyi önkormányzat az egészségügyi alapellátás körében köteles gondoskodni a háziorvosi alapellátásról**. Fentiek alapján önkormányzat kötelezettsége a Tiszavasvári I. számú felnőtt háziorvosi körzet ellátása. Az egészségügyi szolgáltatások nyújtásához szükséges szakmai minimumfeltételekről szóló 60/2003. (X.20.) ESzCsM rendelet értelmében az adott körzet ápoló személyzetének biztosítása is a feltételek között szerepel.

Tekintettel arra, hogy a körzetben az egészségügyi ellátás folyamatossága biztosított legyen 2022. július 4. napjával a helyettesítésre vonatkozó feladatellátási szerződés dr. Malinák Gyula háziorvossal megkötésre került. A körzetet ellátó asszisztenssel, Kovács Bélánéval a munkaszerződés szintén 2022. július 4. napjával megkötésre került ugyanazon feltételekkel, melyekkel korábban az elhunyt háziorvos alkalmazásában állt.

Kovács Béláné 2024. június 28. napján kérelmezte 2024.07.31. napjával munkaviszonyának a közös megegyezéssel történő megszüntetését.

2024. november 01. napjától a Tiszavasvári I. számú felnőtt háziorvosi körzetet Dr. Szerényi Nikoletta fogja ellátni saját asszisztensével. 2024. október 31-ig azonban Dr. Malinák Gyula látja el a helyettesítési feladatokat és az önkormányzatnak szükséges biztosítania a szakdolgozó személyzetet.

Kovács Béláné munkaviszonyának megszűnésével, és a feladatellátás folytonosságának biztosítása érdekét szem előtt tartva a doktor úrral történt egyeztetést követően javaslata szerint napi 2 órában részmunkaidős foglalkoztatással, 2 fő ápoló alkalmazása szükséges 2024.08.01. napjától 2024.10.31. napjáig határozott időtartamra. A doktor úr által ajánlott két szakápoló végzettségeiket megvizsgálva az egészségügyi szolgálati jogviszonyról szóló 2020. évi C. törvény (a továbbiakban: Eszjtv.) 8. § (6) bekezdése értelmében a szakdolgozók illetményét az Eszjtv. 1/A melléklete tartalmazza, mely szerint a középfokú végzettségre épülő középfokú szakképesítéshez tartozó III. fizetési osztály alapjába sorolandóak. Eszerint a 8 órás foglalkoztatásban bruttó 410.000,- és 684.000,- Ft között állapítható meg az illetményük. Tekintettel arra, hogy 2 órában, részmunkaidőben kerülnek foglalkoztatásra, az illetményük bruttó 102.500,- és 171.000,- Ft között állapítható meg. Dr. Malinák Gyulával történt egyeztetés során a doktor úr bruttó 150.000,- Ft/hó/fő illetményt javasolt az ápolók részére.

Tájékoztatom a Képviselő-testületet, hogy a helyettesítéssel történő feladatellátásra egészségügyi szolgálati jogviszony létrehozása szükséges, amely kötelező tartalmi elemeit az: Eszjtv., valamint **az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI. 28.) Korm. rendelet** (a továbbiakban: Korm. rendelet) **6. §-a** tartalmazza.

***„6. §*** *az egészségügyi szolgálati munkaszerződést írásba kell foglalni. Az egészségügyi szolgálati munkaszerződésnek tartalmaznia kell*

*a) a munkáltató adatait és az egészségügyi szolgálati jogviszonyban álló személy személyazonosító adatait,*

*b) az egészségügyi szolgálati jogviszonyban álló személy munkakörét,*

*c) az egészségügyi szolgálati jogviszony időtartamát: határozott vagy határozatlan idejű,*

*d) az egészségügyi szolgálati jogviszony kezdetének napját,*

*e) a munkaidő tartamát: teljes vagy részmunkaidőben történő foglalkoztatás,*

*f) az egészségügyi szolgálati jogviszonyban álló személy illetményét, illetve az illetményen felüli egyéb juttatásokat,*

*g) a munkavégzés helyét,*

*h) a próbaidő tartamát, annak kezdő és befejező napját és*

*i) az e rendeletben meghatározott egyéb elemeket.”*

A Korm. rendelet 12. §-a rendelkezik a próbaidőről, mely szerint:

***12. §*** *Nem kell próbaidőt megállapítani, ha az egészségügyi szolgálati jogviszony létesítésére orvosigazgatói, szakmai intézményvezető-helytettesi, ápolási igazgatói, gazdasági igazgatói, valamint az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló* [*256/2013. (VII. 5.) Korm. rendelet [a továbbiakban: 256/2013. (VII. 5.) Korm. rendelet] 1. melléklete*](https://njt.hu/jogszabaly/2013-256-20-22) *szerinti ágazatspecifikus munkakörben betöltött, osztályvezetésre adott vezetői megbízás ellátása érdekében került sor, és az egészségügyi szolgálati jogviszonyban álló a munkaszerződés megkötésekor legalább 5 éves, költségvetési szervnél eltöltött szakmai gyakorlattal rendelkezik.”*

A Korm. rendelet 1. számú melléklete szerinti munkakörök listája tartalmazza a szakápoló munkakört is. Ennek értelmében nem lett megállapítva próbaidő.

Tekintettel arra, hogy a 2024.08.01.-től vált szükségessé a feladat ellátása, ezért utólagos jóváhagyással terjesztem elő a Képviselő-testület felé.

Kérem a Tisztelt Képviselő-testületet, hogy az előterjesztés megtárgyalását követően hozza meg döntését!

Tiszavasvári, 2024. július 31.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2024.(VIII.08.) Kt. számú**

**határozata**

**A Tiszavasvári I. számú felnőtt háziorvosi körzet ellátása érdekében megkötött egészségügyi szolgálati jogviszony létrehozásának utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában kapott felhatalmazás alapján az alábbi döntést hozza:


1. Utólagosan jóváhagyja **Tiszavasvári Város Önkormányzata** és **Dr. Malinák Gyuláné** (születési helye, ideje: …………………….., an.: ………………., lakcíme: ………………………………………) között **2024. 08. 01-től 2024.10.31. napjáig**, heti 10 órában, határozott időtartamra létrejött, a határozat-tervezet 1. melléklete szerinti egészségügyi szolgálati munkaszerződést a Tiszavasvári I. számú felnőtt háziorvosi körzet ápolói feladatainak ellátása érdekében az alábbi tartalommal:



* egészségügyi szolgálati munkaviszonyba,
* ápolói munkakörbe,
* határozott időtartamra,
* általános munkarendben,
* részmunkaidőben,
* III. fizetési osztályba sorolva,
* munkavégzés helye: 4440 Tiszavasvári, Kossuth Lajos u. 4., I. számú felnőtt háziorvosi körzet rendelője
* besorolás szerinti illetménye: bruttó 150.000,- Ft

1. Felkéri a polgármestert, hogy a döntésről tájékoztassa Dr. Malinák Gyulánét.

**Határidő**: azonnal **Felelős**: Szőke Zoltán polgármester

…/2024. (VIII. 08.) Kt. számú határozat 1. sz. melléklete





**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2024.(VIII.08.) Kt. számú**

**határozata**

**A Tiszavasvári I. számú felnőtt háziorvosi körzet ellátása érdekében megkötött egészségügyi szolgálati jogviszony létrehozásának utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában kapott felhatalmazás alapján az alábbi döntést hozza:

1. Utólagosan jóváhagyja **Tiszavasvári Város Önkormányzata** és **Gulyás Orsolya** (születési helye, ideje: ………………………….., an.: …………………………, tartózkodási címe: ………………………………..) között **2024. 08. 01-től 2024.10.31. napjáig**, heti 10 órában, határozott időtartamra létrejött a határozat-tervezet 2. melléklete szerinti egészségügyi szolgálati munkaszerződést, a határozat a Tiszavasvári I. számú felnőtt háziorvosi körzet ápolói feladatainak ellátása érdekében az alábbi tartalommal:

* egészségügyi szolgálati munkaviszonyba,
* ápolói munkakörbe,
* határozott időtartamra,
* általános munkarendben,
* részmunkaidőben,
* III. fizetési osztályba sorolva,
* munkavégzés helye: 4440 Tiszavasvári, Kossuth Lajos u. 4., I. számú felnőtt háziorvosi körzet rendelője
* besorolás szerinti illetménye: bruttó 150.000,- Ft

1. Felkéri a polgármestert, hogy a döntésről tájékoztassa Gulyás Orsolyát.

**Határidő**: azonnal **Felelős**: Szőke Zoltán polgármester

…/2024. (VIII. 08.) Kt. számú határozat 2. sz. melléklete

